Festa Sv. Vlaha

Učenica našeg razreda Marija Cvjetanović nagrađena je za izložbu povodom Feste Sv. Vlaha 2012. godine. Društvo Naša djeca Dubrovnik nagradilo je najbolje literarne i likovne radove , a nagrađeni učenici pozvani su u OŠ Marina Getaldića - Centar na prigodni program povodom otvaranja izložbe.Na izložbi su predstavljena 24 literarna rada i 65 likovnih radova.Učenici su pisali i slikali na temu „Sv. Vlaho naš zašitnik“ i „Dubrovnik moj grad“.

Predstavljamo vam pjesmu naše Marije:

**SVETI VLAHO VAS LJUBI**

Na ulazu od Grada

stoljećima On ponosno stoji.

Iako već sijedi starac,

godine svoje odavno ne broji.

I sam je bio mučen i proganjan,

osjetio boli onog koji strada.

Stoga je u miru, ali i u ratu,

zaštitnik dubrovačkog puka,

parac našeg grada.

Dok sv. Vlaho mir i ljubav širi,

spokojno sniju dubrovački miri.

U lijevoj ruci, blizu srca,

Grad naš drži i čuva.

Dubrovački puk na mir On snubi.

I poruku mu šalje:

„U mojem ste srcu,

sv. Vlaho čuva vas i ljubi“.